Paruman (awig)

Paruman inggih punika arta brana sane kabungkah antuk ekspresi lan majelis publik. 

 Jenis 
Paruman kakepah pinaka publik utawi non-publik.

 Paruman umum 
Paruman publik, taler kabaos paruman terbuka, kabungkah majeng ring samian ekspresi sane kalindungin ring sor Amandemen Kapertama. Jalan, taman, miwah trotoar kasengguh mabuka majeng ring wacana publik manut tradisi miwah kacihnayang pinaka forum publik tradisional . Pemerintah ngaryanin forum publik sane sampun katentuang ritatkala majanten mukak forum nontradisional anggen wacana publik. Forum publik sane kawatesin, sekadi ruang rapat kota, inggih punika forum non-publik sane sampun kacumawisang olih pemerintah pinaka sane kabungkah majeng ring kelompok utawi topik sane sampun katentuang. Forum publik tradisional nenten dados kauwah dados forum non-publik olih pemerintah.

Kawigunan paruman umum umumnyane nenten prasida kawatesin madasar antuk daging bebaosan sane kawedar olih sang sane nganggen. Kawigunan prasida kawatesin madasar antuk daging, sakemaon, yening watesan punika nglintangin tes pengawasan sane ketat antuk forum tradisional lan sane sampun katentuang utawi tes kewajaran antuk forum sane kawatesin. Taler, forum umum prasida kawatesin indik galah, genah miwah tata cara mabebaosan. Ring kasus warsa 1972 Grayned v. City of Rockford, Mahkamah Agung manggihin indik "sifat genah, pola parikrama normalnyané, nentuang soroh awig-awig indik galah, genah, miwah tata cara sané prasida ngranjing ring kayun. " Ring sajeroning nentuang napi sané prasida ngranjing ring kayun, Mahkamah maosang indik "[the] pitakén sané mabuat pisan inggih punika napiké ekspresi genah sané normal sareng tata cara saking galah tertentu." Antuk punika, para demonstran madue hak mamargi ngadukung suatu penyebab, nanging nenten ring pasisi umum rikala tengah rahina antuk bullhorn.[ sangsaya – ngomongang ]

 Soroh forum umum 
Forum publik sane katlatarang wenten kalih soroh: tradisional miwah sane sampun katentuang. Forum umum tradisional inggih punika genah pidarta/ekspresi sane kadukung olih amandemen kapertama lan ritatkala kemampuan pemerintah ngatur pidarta punika kirang sakadi trotoar utawi taman negara. Semaliha forum umum sane sampun katentuang punika “kaanggen olih krama pinaka genah kegiatan ekspresif”, sakadi media sosial. Forum terbuka sane kakaryanin olih pemerintah prasida kalarang ekspresi asalkan nenten wenten pembalasan utawi kangen ngirangin pidarta sane sampun pastika. Minakadi, ritatkala Donald Trump ngeblok kelompok pengguna twitter saking akunnyane ring platform punika, pengadilan nganggep tweet lan bagian komentarnyane dados forum umum, dadosnyane hak amandemen pertama para komentator ring setting punika nenten dados kalanggar. Forum publik wantah manggeh anggen nyaga pidarta politik umpaminyane. 

 Paruman nénten umum 
Paruman nonpublik nenten khusus katentuang pinaka sane mabuka majeng ring ekspresi publik. Upaminyane, penjara, sekolah umum, miwah pangkalan militer pinaka forum non-publik (sajabaning wenten sane maosang olih pemerintah). Forum sakadi punika prasida kawatesin madasar antuk daging (inggih punika, pokok bahasan) pidarta, nanging nenten madasar antuk sudut pandang . Dadosnyane, yadiastun pemerintah prasida ngelarang pidarta sane mapaiketan sareng aborsi ring pangkalan militer, nenten prasida ngicenin pembicara anti aborsi sinambi nulak pembicara hak aborsi (utawi tungkalikannyane).

Tan lali ring soroh forum, sakancan pengecualian mangda kamargiang antuk dasar sudut pandang sane netral. Pengecualian madasar antuk pamineh sang sane mapidarta punika nenten manut ring konstitusi.

 Cingak taler 

 Watesan galah, genah, miwah tata cara

 Lis pustaka 

Kategori:Amandemen kapertama ring Konstitusi Amerika Serikat